Oradea: Un avion a lovit un iepure în momentul decolării. Pasagerii, nevoiți să zboare cu altă cursă.
Un avion pe ruta Oradea – București a lovit un iepure în momentul decolării. Aeronava nu a fost avariată, dar pasagerii cursei Oradea-București au fost replanificați.
Pasagerii cursei Oradea-București, care urma să zboare miercuri dimineață, la ora 05:20, au fost replanificați pe o nouă cursă din cauza unui incident aviatic, scrie ebihoreanul.ro. 43 de pasageri se aflau joi dimineață, la bordul unui avion Tarom YR-ATJ."Este vorba despre zborul RO630. Înainte de decolare avionul a călcat, cu roata din faţă, un iepure care a intrat pe pistă", afirmat directorul Aeroportului, Răzvan Horga.Ca urmare a incidentului, zborul nu a mai avut loc și s-a întors de pe pistă la noul terminal al aeroportului pentru efectuarea de verificări.Pe baza primelor constatări, membrii echipajului au constatat că aeronava nu era deloc avariată, dar căpitanul a hotărât să cheme o echipă tehnică Tarom de la București pentru a verifica avionul mai bine.În cele din urmă, personalul tehnic a stabilit că avionul nu a fost afectat."Pasagerii au plecat cu un alt avion, în jurul orei 13, iar avionul YR-ATJ va decola în cursul acestei seri", a mai adăugat Horga.